kardosdrur/scandi-wiki huggingface dataset:
John Cage

John Milton Cage (født 5. september 1912, død 12. august 1992) var en amerikansk komponist og musikteoretiker.

Han var den betydeligste fornyer af amerikansk kompositionsmusik i anden halvdel af 1900-tallet, og en afgørende inspiration for europæisk avantgarde-musik i 1950'erne og 1960'erne.

Mens han underviste i Seattle(1938-40)organiserede Cage et slagtøjsorkester som opførte hans værker.

Han var elev af Arnold Schönberg og enkelte af hans tidligste kompositioner er baseret på tolvtoneprincipper, men han var fra begyndelsen optaget af klang og rytme som de vigtigste musikalske parametre. Han har gennem hele sit liv eksperimenteret og på én gang fascineret og forarget verden med sin musik.

Hans grundtanke er at musik er lyde. Alle lyde kan gøres til udgangspunkt for en musikalsk lytten. Med dette udgangspunkt har han konstant udfordret forudfattede ideer om musik, og forsøgt at skabe en højere grad af sensibilitet over for de lyde, som omgiver os i hverdagen

Med sine værker udfordrer han forestillingen om kreativ bestemmelse og planlægning, mens han lægger vægt på tilfældet som skabende kraft. I hans musik spiller stilheden eller fraværet af lyd også en stor rolle. Et af hans mere berømte værker 4´33 (1952), som blev uropført af pianisten David Tudor, fremføres ved at instrumentalisten(erne) intet spiller i fire minutter og treogtredive sekundter.

Værker 
 First Construction in Metal (1939)
 Living Room Music (1940)
 Credo In Us (1942)
 Music for Marcel Duchamp (1947)
 Sonates et interludes (1948)
 Music of Changes (1951)
 4'33 (1952)
 Radio Music (1956)
 Fontana Mix (1958)
 Cartridge Music (1960)
 Variations II (1961)
 0'00 (4'33" No.2) (1962)
 Cheap Imitation (1969)
 HPSCHD (1969)
 Branches (1976)
 Litany for the Whale (1980)
 Ryoanji (1983)
 But What About the Noise of Crumpling Paper (1985)
 As SLow aS Possible (1985)
 Organ²/ASLSP (As SLow aS Possible) (1987)
 Europeras 1 & 2 (1987)
 Four6 (1992)

Eksterne kilder/henvisninger 

 John Cage database
 John Cage's Europera's
 

Komponister fra USA
Klassiske komponister fra det 20. århundrede
Filosoffer fra USA
Personer fra Los Angeles
Musikteoretikere
Amerikanere i 1900-tallet
Tremolo (guitar)

En tremolo er en "stang" på en guitar, der giver en kraftigt vibrerende lyd, når man hiver i den. Dette er faktisk en ukorrekt brug af ordet, en brug der stammer tilbage til Fenders Stratocaster. I musikken betyder tremolo en oscillerende ændring i lydstyrken af et instrument. Den variation i tonen som en guitar-tremolo giver, hedder vibrato. For at gøre situationen endnu mere forvirrende, hedder de tidlige Fender-forstærkere der har en tremolo-funktion (lydstyrke-oscillation) "Vibrato".

Guitar
Yngwie J. Malmsteen

Yngwie Johann Malmsteen (født Lars Johan Yngve Lannerbäck den 30. juni 1963) er en kendt svensk guitarist. Specielt kendt er han for sit utrolig hurtige spil under solo og improvisering. Han tilhører en gruppe guitarister der kaldes neo-klassisk metal, og det mærkes ved hans brug af klassiske elementer (endda hele klassiske stykker og orkestre) i sine koncerter og indspilninger.

Album 

 Rising Force (1984)
 Marching Out (1985)
 Trilogy (1986)
 Odyssey (1988)
 Trial BY Fire -live (1989)
 Eclipse (1990)
 The Yngwie Malmsteen Collection (1991)
 Fire & Ice (1992)
 The Seventh Sign (1994)
 Power and Glory (1994)
 I Can't Wait (1994)
 Magnum Opus (1995)
 Inspiration (1996)
 Inspiration (Expanded) (1996)
 Facing the Animal (1997)
 Concerto Suite for Electric Guitar and Orchestra in E flat minor, Opus 1 (1998)
 Yngwie Malmsteen live (1998)
 Alchemy (1999)
 Anthology 1994-1999 (2000)
 Best of Yngwie Malmsteen 1990-1999 (2000)
 Concerto Suite – Live from Japan (2000)
 War to End All Wars (2000)
 The Genesis (2002)
 Attack (2002)
 G3 live (2004)
 Unleash the Fury (2005)
 Perpetual Flame (2008)

Eksterne henvisninger 

 

Guitarister fra Sverige
Heavy metal-musikere fra Sverige
Personer fra Stockholm
Svenskere i 1900-tallet
Svenskere i 2000-tallet
Województwo podkarpackie

Województwo podkarpackie () er en administrativ del af det sydøstlige Polen, et af de 16 voivodskaber, der blev skabt, efter den administrative reform i 1999. Voivodskabets hovedstad er Rzeszów. Voivodskabet Nedrekarpater har et areal på 17.844 km2 og 2.101.732 indbyggere(2010), befolkningstætheden er på 117.8 personer pr km2.

Nedrekarpater voivodskab grænser op til voivodskabet Lillepolen mod vest, voivodskabet Święty Krzyż mod nordvest, voivodskabet Lublin mod nord, Ukraine mod øst og Slovakiet mod syd.

Voivodeskabet er mest bakket og bjergrigt, det nordvestlige hjørne er fladt. Det er et af de mest skovrige voivodeskaber med 35,9% af det samlede areal. I Nedrekarpaterne ligger Bieszczady Nationalpark og dele af Magura Nationalpark. Desuden er oprettelsen af Turnicki Nationalpark planlagt.

Galleri

Kilder

Eksterne henvisninger 

 Fotos fra Nedrekarpaterne 
 SVoivodskabets officielle hjemmeside 
 The castles and palaces of Subcarpathian province  

Podkarpackie, Wojewodztwo
I, Robot

I, Robot er en amerikansk science fiction film med Will Smith i hovedrollen. Den handler om kunstig intelligens, herunder de tre love (der oprindeligt blev formuleret af science fiction-forfatteren Isaac Asimov og blandt andet beskrevet i en novelle af samme titel som filmen). De tre love skal sikre, at robotterne i et fremtidssamfund aldrig gør et menneske fortræd. Lovene er som følger:

 En robot må aldrig gøre et menneske fortræd
 En robot skal adlyde ordre, medmindre dette er i konflikt med den første lov
 En robot må forsvare sig selv, medmindre dette er i konflikt med den første eller anden lov

Filmen har drejningspunkt omkring disse love.

Handling 

Filmen udspiller sig i Chicago, USA i 2035. Hovedpersonen Del Spooner (Will Smith), er en politibetjent. Han er lige kommet tilbage fra et ulykke, hvor han var kørt ned i en flod med en lille pige. Han blev reddet af en robot, mens pigen døde, og han stoler derfor ikke på robotter længere.
Han får en opgave som går ud på, at han skal finde ud af hvad der var sket for en mand, som var røget ud af et vindue. Den døde mand er tilfældigvis en førende videnskabsmand indenfor robotbranchen. Den første indlysende ide er at manden selv er hoppet ud af vinduet, men senere viser det sig at det er en robot, som er skyld i det. Dette betyder så at robotterne kan snyde sig uden om de tre love som skal beskytte mennesket. Til sidst i filmen kommer det frem at det er en supercomputer ved navn V.I.K.I. som er skyld i det. Robotterne prøver at overtage alt, men først ved at skaffe sig af med de gamle robotter. De angriber Spooner fordi hans arm er en robotarm, der er blevet lavet på samme tid som de gamle roboter.

Medvirkende 
 Will Smith – Dt. Del Spooner
 Bridget Moynahan – Dr. Susan Calvin
 Alan Tudyk – Sonny
 James Cromwell – Dr. Alfred Lanning
 Bruce Greenwood – Lawrence Robertson
 Adrian Ricard – Granny (as Adrian L. Ricard)
 Chi McBride – Lt. John Bergin
 Jerry Wasserman – Baldez
 Fiona Hogan – V.I.K.I.
 David Haysom – NS4 Robots
 Scott Heindl – NS5 Robots

Eksterne Henvisninger 
 

Amerikanske film fra 2004
Science fiction-film fra USA
Dramafilm fra USA
De tre love (AI)

De tre love (engelsk "the three laws of robotics") er foreslåede love inden for AI eller kunstig intelligens til at sikre, at en robot aldrig gør et menneske fortræd. De tre love blev opfundet af forfatteren Isaac Asimov og anvendes bl.a. i hans Foundation-serie og i hans Robot science fiction-univers(er). De kan dog bruges som udgangspunkt for at tale om faktisk sikring af robotter og kunstige intelligenser.

Lovene er som følger:

 En robot må ikke gøre et menneske fortræd, eller, ved ikke at gøre noget, lade et menneske komme til skade
 En robot skal adlyde ordrer givet af mennesker, så længe disse ikke er i konflikt med første lov
 En robot skal beskytte sin egen eksistens, så længe dette ikke er i konflikt med første eller anden lov

De fungerer som man kan se hierarkisk. Dvs. en robot kan ikke beordres til at dræbe en person (første lov er vigtigere end den anden) men kan beordres til at selvdestruere (den tredje lov er lavere end den anden).

Den 0. lov 
SPOILER: Dette afsnit afslører noget af filmen I, Robot.

Der blev også indført en 0. lov, som ser ud til at være overordnet andre og kunne løse problemer der opstår i den 1. lov (hvis eksempelvis to mennesker er i fare og kun et kan reddes). Den lyder:

 0: En robot må ikke skade menneskeheden, eller, ved ikke at gøre noget, lade menneskeheden komme til skade

Pointen er at robotten eller computeren indser at lovene ikke kun bør gælde for den/de mennesker den står overfor, men alle mennesker (så bedst som muligt). Der er altså tale om en tolkning af lovene, hvorfra man deducerer sig frem til den egentlige betydning bag loven – at mennesker som helhed skal holdes skadefri.

I Asimovs bøger betyder det at den centrale computer der styrer menneskeheden sørger for at de folk der er imod computerens nær-perfekte styring og undgåelse af skade ikke får mulighed for at blive hørt (ved at holde dem fra at opnå større økonomiske midler).

I filmen I, Robot (baseret på flere af Asimovs bøger) deducerede den centrale computer sig selv frem til den 0. lov (Implicit), og brugte den til at ophæve 1. lov og 2. lov. Centralcomputerens logik var: At for at opfylde 0. lov, var det nødvendigt at menneskeheden kom under administration af robotter, følgelig blev 1. lov og 2. lov tilsidesat overfor de mennesker der modsatte sig det.

Kunstig intelligens
Science fiction
Isaac Asimovs Foundation Univers
Hjemløs

Hjemløs, en betegnelse for en borger uden en fast bolig, bopæl. Der skelnes mellem hjemløse og nomadekulturer, hvor en fast bolig ikke er normen. Hjemløshed er mest almindeligt i storbyer og disses forstæder.

Årsagen til hjemløsheden er ofte komplekse problemstillinger af psykisk eller social karakter. Antallet af hjemløse er i sagens natur vanskeligt at opgøre, men der findes forskellige opgørelser såvel i Danmark som internationalt.

Antal 

På verdensplan er den seneste globale opgørelse foretaget af FN i 2005. Ifølge denne blev det anslået, at antallet af hjemløse var omkring 100 mio., mens omtrent en milliard mennesker havde utilstrækkelige boligforhold.

I USA vurderede den amerikanske organisation "National Alliance to End Homelessness" i 2014, at der var 578.000 hjemløse. 

På EU-plan vurderede Unicef, at antallet af hjemløse i 1998 var 3 mio.

Danmark 
SFI - Det Nationale Forskningscenter for Velfærd har hvert andet år siden 2007 kortlagt omfanget af hjemløse i Danmark. Opgørelsen inkluderer både de mennesker, som kommer på forsorgshjemmene samt de funktionelt hjemløse, oftest psykisk syge, som ikke kan klare at leve i deres bolig. 

I februar 2015 blev antallet angivet til 6.138 personer. Det var en stigning på 318 personer eller 5 % i forhold til den foregående kortlægning i 2013 og en stigning på 23 % siden 2009. 

I 2017 er der 6.635 hjemløse i Danmark, hvoraf syv procent, omkring 465 personer, stammer fra Grønland.

I Danmark er der flere uafhængige organisationer, der hjælper hjemløse, blandt andet Projekt Udenfor og Kirkens Korshær, hvor sidstnævnte driver herberger og varmestuer.

Se også  
 Hus Forbi - en avis om hjemløshed, solgt af hjemløse på gaden
 Fjendtlig arkitektur
 Hjemløs (dokumentarfilm) - dansk dokumentarfilm fra 2010

Referencer

Eksterne henvisninger 

 Projekt Udenfor: Ikke-offentlig organisation, der arbejder på gadeplan med henblik på at hjælpe hjemløse mennesker.
 Socialstyrelsens hjemmeside om hjemløse 
 Rådet for Socialt Udsattes hjemmeside om hjemløshed

Samfund
Byttehandel

Byttehandel er en form for handel, hvor man bytter genstande for genstande, frem for penge for en genstand. Byttehandel er stadig udbredt i Danmark den dag i dag, men som regel kun privat mellem personer.

Se også 
One red paperclip

Mikroøkonomi
EQ

EQ er en forkortelse, der kan henvise til flere artikler:

 Encefaliseringskoefficient – et mål for hjerne-til-krop forhold
 EQ (intelligens) – et mål for følelsesmæssig intelligens
 Equalizer – et apparat til justering af frekvensgangen, forkortes ofte "EQ"
 Everquest – et computerspil, forkortes ofte "EQ"
Aleksander Kwaśniewski

Aleksander Kwaśniewski (, født 15. november 1954 i Białogard) er en polsk politiker og var Polens præsident i årene 1995-2005.

Polens præsidenter
Minixfilsystem

Minixfilsystem er et filsystem til Minix 1.0 som er ret enkelt, men meget begrænset.

Specifikationer 

 Maksimal størrelse af filsystemet: 64 MB
 Maksimal størrelse af en fil:      64 MB
 Maksimal længde af et filnavn      16 tegn (30 med sti)

En del metadata som tid for ændringer kan ikke gemmes i filsystemet

Ext filsystemet bygger på minixfilsystemet.

Eksterne henvisninger 
 Ext2 intro

Filsystemer
Ext (filsystem)

Filsystemet ext er det første filsystem, der er lavet til linux. Inden da blev minixfilsystemet brugt. I ext blev der gjort op med en del af de begrænsninger, der er i filsystemet til Minix.

Specifikationer 
 Maksimal størrelse af filsystemet: 2 GB
 Maksimal størrelse af en fil: 2 GB
 Maksimal længde af et filnavn 255 tegn (inkl. sti)

En del metadata som tid for ændringer kan ikke gemmes i filsystemet

Se også 
 Ext2 for den videre udvikling (også Ext3).

Eksterne henvisninger 
 Ext2 intro 

Filsystemer
Linux
Województwo podlaskie

Województwo podlaskie () er en administrativ del af det nordøstlige Polen, et af de 16 voivodskaber, der blev skabt, efter den administrative reform i 1999. Voivodskabets hovedstad er Białystok. Voivodskabet Podlasie har et areal på 20.180 km2 og 1.197.610 indbyggere(2006), befolkningstætheden er på 59,3 personer pr km2.

Podlasie voivodskab grænser op til voivodskabet Ermland-Masurien mod nordvest, voivodskabet Masovien mod sydvest, Hviderusland (260 km) og Litauen (100 km) mod øst.

Etymologi 
Voivodeskabets navn stammer fra den historiske region Podlasie fra perioden, hvor området var under Trakai voivodeskab i Storfyrstendømmet Litauen. Podlasie var overladt af storfyrsten af Litauen som len til den polske Piast-slægt og senere en del af Kongeriget Polen under Kazimieras Jogailaitis. Det lantiske navn pod Lachem betyder "i nærheden af polakkerne" eller "langs grænsen til Polen".

Natur 
De store skove: Bialowieza, Augustów, Knyszyń og Puszcza Kurpiowska, hvoraf nogle er de eneste i Europa, der har bevaret deres oprindelige karakter, har en unik rigdom af flora og fauna. Vegetationen i regionen er rig og varieret, hvilket bidrager til diversiteten i dyrelivet som blandt andet omfatter elg, ulv, los og bison i Bialowieza skoven og Knyszyń skoven.

Kilder

Eksterne henvisninger 

 Białystoks turistinformation 
 Voivodskabets officielle hjemmeside 

Podlaskie, Wojewodztwo
Ext2

Filsystemet ext2 er det mest udbredte filsystem til Linux. Inden da blev ext brugt. Ext2 er videreudvikling af dette filsystem.

Specifikationer 
 Maksimal størrelse af filsystemet: 4 TB
 Maksimal størrelse af en fil: 2 TB
 Maksimal længde af et filnavn 255 tegn (inkl. sti)

Alle metadata, der er relevante for UNIX-lignende systemer kan gemmes i dette filsystem. Der er desuden gjort plads til udvidelser i filsystemet, og det er brugt i efterfølgeren ext3. Der findes programmer, der kan ændre størrelsen på et ext2-filsystem uden tab af data. Andre programmer giver mulighed for at bruge ext2 i forbindelse med Windows og Mac OS X.

Ext3 

Denne version af filsystemet er helt kompatibel med ext2. Hvis det aktiveres som et ext2-filsystem, virker det på præcis samme måde. Det nye er, at der er en metadata-journal, der gør det muligt hurtigt at genskabe et brugbart filsystem efter et strømsvigt eller andre fejl. Data vil muligvis gå tabt, men filsystemets struktur vil være intakt.

Eksterne henvisninger 
 Ext2 intro 

Filsystemer
Linux
Łomża

Łomża er en by i det nordøstlige Polen i voivodskabet podlaskie. Byen har en areal på 35,2 km², og en befolkning på 63.000 (2009).

Eksterne henvisninger 
 http://www.lomza.pl

Byer i Polen
Ełk

Ełk er en by i det nordlige Polen i voivodskabet Warminsko-Mazurskie.

 beliggenhed: 53° 29' N 22° 21' E
 befolkning: 55 500 (2003)
 areal: 19,7 km²

Byer i Polen
Kurt

Kurt er et drengenavn, der kommer fra tysk Konrad (12.århundrede), som betyder "dristigt råd". Det var tidligere et meget almindeligt navn, men inden for de seneste 20-30 år har det mistet populariteten. Omkring 16.340 danskere bærer navnet eller en af varianterne som fornavn ifølge Danmarks Statistik.

Varianterne omfatter foruden Konrad Kurth, Kurd, Conrad, Curd og Curt. Navnet forekommer også som efternavn.

12. november er svensk navnedag for Kurt og Konrad, mens 26. november er dansk navnedag for Conradus.

Kendte personer med navnet

Fornavn 
 Konrad 1., Konrad 2., Konrad 3. og Konrad 4., fire frankiske konger i det tysk-romerske rige.
 Konrad Adenauer, tysk forbundskansler.
 Conrad Bjerre-Christensen, dansk tv-kok.
 Kurt Carlsen, dansk skibskaptajn.
 Kurt Cobain, amerikansk musiker fra Nirvana
 Kurt Gödel, østrigsk matematiker og logiker.
 Curt Hansen, dansk skakspiller.
 Curd Jürgens, tysk skuespiller.
 Kurt Georg Kiesinger, tysk forbundskansler.
 Conrad Nielsen, dansk brygger.
 Kurt Børge Nikolaj Nielsen, dansk fodboldspiller og træner.
 Kurt Nielsen, dansk tennisspiller og tv-kommentator.
 Kurt Ravn, dansk skuespiller og sanger.
 Wilhelm Conrad Röntgen, tysk fysiker.
 Kurt Strand, dansk journalist.
 Kurt Thorsen, dansk byggematador.
 Kurt Trampedach, dansk kunstner.
 Kurt Vonnegut, amerikansk forfatter.
 Kurt Waldheim, tysk diplomat og politiker.
 Kurt Weill, tysk komponist.
 Konrad Zuse, tysk ingeniør og computerpioner.

Efternavn 
 Joseph Conrad, ukrainsk-født engelsk forfatter.
 Hans Kurt, dansk skuespiller og sanger.
 Jeppe Curth, dansk fodboldspiller.

Navnet anvendt i fiktion 
 Kurt Wallander er hovedpersonen i en romanserie af Henning Mankell.
 Kurt Dunder er titelfiguren i en række tegneserier af Frank Madsen.
 Kurt og Valde er titlen på en dansk film fra 1983 instrueret af Hans Kristensen.

Referencer 

Drengenavne
Efternavne
Seth Lover

Seth Lover (1. januar 1910 i Michigan, USA – 31. januar 1997) er mest kendt for at opfinde humbucker-pick-up'pen i 1955, til brug i Gibsons guitarer (primært Les Paul'en).

Guitarister fra USA
Humbucker

En humbucker er en type guitar-pickup, som blev opfundet af Seth Lover (fra firmaet Gibson) i 1955. Humbuckeren var et bud på at løse problemet med elektromagnetisk støj, som var et stort problem på de eksisterende single coil-pickupper.

Støjen udbalanceres ved at bruge to single-coils, normalt placeret side om side med modsat magnetisk og elektrisk polaritet. Da spolerne sidder på hver side af strengen, vil signalet fra strengens påvirkning være i modfase i hver spole og dermed være i fase, da disse indbyrdes er forbundet modsat. Netop fordi både spolerne og magneterne i den ene del af humbuckeren er vendt omvendt, vil signalet blive i rigtig fasevendt, hvorimod støjen bliver i modfase hvorved støjen afbalances, da den kommer ud i 0 grader forskudt fase.

Denne kobling giver også pickuppen en anden lyd – styrken på det elektriske signal den afgiver er dobbelt så stor, og nogle af de meget lyse toner bliver også dæmpet. Både humbucker- og single coil-pickupper bruges i dag på guitarer, da nogle musikere foretrækker den lysere, skarpere lyd af en single coil-pickup.

Guitar
Ecstasy of Gold

Ecstasy of Gold er et musikstykke komponeret af Ennio Morricone, og blev brugt i filmen Den gode, den onde og den grusomme. Ud over dette, spiller Metallica altid nummeret ved begyndelsen af deres koncerter.

I Den gode, den onde, og den grusomme anvendes stykket, hvor Tuco – den grusomme – leder efter graven, hvor guldet er begravet. Deraf titlen "the ecstasy of gold". Musikkens stil er klassisk.

Metallica
Sange fra 1966
Soundtracks
Primtalstvillinger

Primtalstvillinger er to primtal, der kun har ét andet tal imellem sig.
Eksempler på primtalstvillinger er:
 3 & 5
 5 & 7
 11 & 13
 17 & 19
 101 & 103
 22271 & 22273
 57007007 & 57007009
 1.000.000.000.061 & 1.000.000.000.063

Det er et uafklaret spørgsmål om der findes uendelig mange primtalstvillinger, men den almindelige opfattelse er, at der er uendelig mange.

Den norske matematiker Viggo Brun forsøgte at bevise, at antallet af primtalstvillinger var uendeligt ved at bevise at den reciprokke sum af alle primtalstvillinger var uendelig. Imidlertid lykkedes det ham i 1919 at bevise, at summen var endelig, og dette kan hverken bruges som argument for eller imod at antallet af primtaltvillinger er uendeligt.
F.eks. er den reciprokke sum af alle kvadrattal også endelig, selvom der naturligvis findes uendelig mange kvadrattal.

Den reciprokke sum af alle primtalstvillinger kaldes Bruns konstant og er beregnet til B2 ≈ 1,902160583104.

Det, at den reciprokke sum af alle primtalstvillinger er endelig, viser, at der findes væsentligt færre primtalstvillinger end primtal, da den reciprokke sum af alle primtal er uendelig.

For alle primtalstvillinger bortset fra (3,5) gælder at tallet mellem primtallene er deleligt med 6, altså at de er på formen (6n-1,6n+1)

Se også 
 Primtalstrillinger
 Primtalsfirlinger

Litteratur (for børn) 
 Jan Egesborg, Johannes Töws og Pia Bertelsen: Primtalstvillinger, 

Tvillinger
Województwo małopolskie

Województwo małopolskie () er en administrativ enhed i det sydlige Polen, et af de 16 voivodskaber, der blev skabt, efter den administrative reform i 1999. Voivodskabets hovedstad er Kraków. Voivodskabet Lillepolen har et areal på 15.108 km2 og 3.413.931 indbyggere(30.6.2020), befolkningstætheden er på 224,86 personer pr km2.

Byen Kraków var Europæisk kulturhovedstad i 2000.

Voivodskabet Lillepolen grænser op til voivodskabet Schlesien mod vest, voivodskabet Święty Krzyż mod nord, voivodskabet Nedrekarpater mod øst og Slovakiet mod syd.

Lillepolen er en del af den større historiske Małopolska region som, sammen med Storpolen og Schlesien udgjorde den middelalderlige polske stat.

Voivodskabet ligger mellem Świętokrzyskiebjergene () mod nord, den polske jurakæde () mod vest og Tatra, Pieniny og Beskiderne mod syd. Næsten hele Lillepolen bliver afvandet af Wisła.

Kraków har jernbane- og vejforbindelse Katowice, Warszawa, Wrocław og Rzeszów. Byen ligger ved de internationale ruter der forbinder Dresden med Kyiv, og Gdańsk med Budapest. Polens anden største internationale lufthavn, Johannes Paul 2., er placeret i voivodskabet.

Kilder

Eksterne henvisninger 

 Voivodskabet officielle hjemmeside 
 Officiel turisthjemmeside for voivodskabet  
 Foto- and topografiske kort over voivodskabet 

Malopolskie, Wojewodztwo